কুড়িগ্রামের ভোকেশনাল মোড় এলাকায় নিজ ব্যবসা প্রতিষ্ঠানে এএসএম সায়েম (৩৫) নামে এক ফার্মেসি মালিককে পিছনে হাত বেঁধে হত্যা করেছে দুর্বৃত্তরা। নিহত সায়েম নাজিরা মিয়াপাড়া গ্রামের মোহাম্মদ আলীর পুত্র বলে জানা গেছে। স্থানীয়রা জানায়, বুধবার দুপুর থেকে তার ফার্মেসি বন্ধ থাকে এবং সে বাড়িতে যায়নি। পরে রাত সাড়ে ৯টার দিকে সায়েমের ছোট ভাই শিথিল এসে দোকান খুলে ভেতরে পিছনে হাত বাঁধা অবস্থায় ওপরে সিলিং ফ্যানের সাথে তার অর্ধ ঝুলন্ত লাশ দেখতে পায়। এরপরে পুলিশকে খবর দিলে তারা এসে লাশ উদ্ধার করে। তবে গলায় রশি প্যাচানো নিহত সায়েমের পিছনে হাত বাঁধা ও হাঁটু মেঝেতে গেড়ে থাকায় অনেকের ধারণা তাকে কেউ হত্যা করে লাশ ঝুলিয়ে রেখেছে। এ ব্যাপারে পুলিশ বলছে এটি হত্যা না আত্মহত্যা এখনো নিশ্চিত বলা যাচ্ছে না।